PIRMOSIOS INSTANCIJOS TEISMO (apeliacinių skundų kolegija) SPRENDIMAS
2008 m. spalio 20 d.
Byla T‑278/07 P
Luigi Marcuccio
prieš
Europos Bendrijų Komisiją
„Apeliacinis skundas – Viešoji tarnyba – Pareigūnai – Socialinė apsauga – Nelaimingas atsitikimas darbe – Sprendimas užbaigti Tarnybos nuostatų 73 straipsnio taikymo procedūrą – Asmens nenaudai priimto akto nebuvimas – Nepagrįstas apeliacinis skundas“
Dalykas: Apeliacinis skundas dėl 2007 m. gegužės 11 d. Europos Sąjungos tarnautojų teismo (pirmoji kolegija) nutarties Marcuccio prieš Komisiją (F‑2/06, Rink. VT p. I‑A‑1‑0000 ir II‑A‑1‑0000) panaikinimo.
Sprendimas: Atmesti apeliacinį skundą. Luigi Marcuccio padengia savo ir Komisijos bylinėjimosi išlaidas šioje instancijoje.
Santrauka
1.      Apeliacinis skundas – Pagrindai – Klaidingas faktinių aplinkybių vertinimas – Nepriimtinumas – Atmetimas – Faktinių aplinkybių
teisinis kvalifikavimas
(EB 225 A straipsnis)
2.      Procesas – Motyvuota nutartimi priimtas sprendimas – Proceso organizavimo priemonių taikymas – Priemonės, kuriomis nekliudoma
priimti tokios nutarties
(Pirmosios instancijos teismo procedūros reglamento 64 ir 111 straipsniai; Tarybos sprendimo 2004/752 3 straipsnio 4 dalis)
1.      Apeliacinis skundas gali būti paduodamas tik dėl teisės pažeidimo, o ne dėl faktinių aplinkybių vertinimo. Tik Tarnautojų
teismas yra kompetentingas, pirma, nustatyti faktines aplinkybes, išskyrus atvejus, kai jo išvados iš esmės neatitinka jam
pateiktų bylos dokumentų, ir, antra, vertinti šias faktines aplinkybes. Vis dėlto Tarnautojų teismui konstatavus ar įvertinus
faktines aplinkybes, Pirmosios instancijos teismas, remdamasis EB 225 A straipsniu, kompetentingas patikrinti šių faktinių
aplinkybių teisinę kvalifikaciją ir teisines išvadas, kurias Tarnautojų teismas padarė jomis remdamasis.
(žr. 20 punktą)
Nuoroda: 2001 m. lapkričio 27 d. Teisingumo Teismo sprendimo Z prieš Parlamentą, C‑270/99 P, Rink. p. I‑9197, 37 punktas ir jame nurodyta teismų praktika.
2.      Taikant proceso organizavimo priemones, numatytas Pirmosios instancijos teismo procedūros reglamento 64 straipsnyje, kaip
antai bandant išspęsti bylą taikiai, nėra savaime kliudoma pagal to paties reglamento 111 straipsnį priimti motyvuotą nutartį
tiek, kiek įgyvendinamos šioje nuostoje numatytos sąlygos.
(žr. 41 ir 42 punktus)
Nuoroda: 2006 m. sausio 19 d. Teisingumo Teismo sprendimo AIT prieš Komisiją, C‑547/03 P, Rink. p. I‑845, 30 punktas.